Председник Репубике Србије Александар Вучић састао се са амбасадором Уједињених Арапских Емирата у Београду Мубараком Саидом Ал Дахеријем, који му је пренео поздраве и позивно писмо председника Уједињених Арапских Емирата шеика Мохамеда бин Заједа Ал Нахјана за званичну посету.

Председник Вучић је, уз захвалност председнику Уједињених Арапских Емирата и великом пријатељу Мохамеду бин Заједу Ал Нахјану, прихватио позив истичући да ће ова посета само додатно учврстити већ искрено пријатељство два народа и допринети развоју односа Србије и Емирата.

Председник Вучић и амбасадор Ал Дахери су такође разговарали о даљем јачању сарадње у различитим областима и развоју билатералних односа, као и актуелним регионалним и међународним питањима од заједничког интереса.

Двојица саговорника су дискутовали и о унапређењу економског, а посебно инвестиционог партнерства двеју земаља, са посебним акцентом на област енергетике.

ВИДЕО МАТЕРИЈАЛ МОЖЕТЕ ПРЕУЗЕТИ СА ФТП СЕРВЕРА МИНИСТАРСТВА ОДБРАНЕ.

Београд,

5. јул 2022. године